Σχεδίαση+ΙΙ

=Σχεδίαση ΙΙ: Σενάρια και ανάλυση της δραστηριότητας=

Πως θα χρησιμοποιήσουμε την κατανόηση που αποκτήσαμε για τους χρήστες μας για να δημιουργήσουμε σχεδιαστικές λύσεις που τους ικανοποιούν αλλά και τους εμπνέουν, ενώ ταυτόχρονα θα πετύχουμε τους επιχειρηματικούς στόχους μας και δεν θα υπερβούμε τους τεχνικούς περιορισμούς; Μια συνήθης τακτική είναι η δημιουργία σεναρίων, δηλαδή ιστοριών χρήσης του υπό σχεδίαση αλληλεπιδραστικού προϊόντος. Η αφήγηση ιστοριών είναι μια από τις παλιότερες ανθρώπινες δραστηριότητες. Πολλά έχουν γραφτεί για τη δύναμη των αφηγημάτων να επικοινωνούν ιδέες. Η αφήγηση όμως είναι και μια δημιουργική μέθοδος. Από πολύ μικρή ηλικία είμαστε συνηθισμένοι να χρησιμοποιούμε ιστορίες για να σκεφτούμε για διαφορετικές δυνατότητες, για να φανταστούμε ένα νέο και καλύτερο μέλλον. Επειδή η σχεδίαση της αλληλεπίδρασης είναι κυρίως η σχεδίαση μιας συμπεριφοράς που συμβαίνει σε βάθος χρόνου, μια αφηγηματική δομή συνδυαζόμενη με την υποστήριξη γρήγορων και ευέλικτων οπτικοποιήσεων, ταιριάζει απόλυτα στον οραματισμό, την αναπαράσταση και τον έλεγχο εγκυρότητας αλληλεπιδραστικών εννοιών. //Τι είναι τα σενάρια;// Ο οραματισμός και η τεκμηρίωσή τυπικών και σημαντικών δραστηριοτήτων στην αρχή αλλά και στη συνέχεια του σχεδιασμού / Οι περιγραφές που συνήθως αποκαλούνται σενάρια υποστηρίζουν την αιτιολόγηση των περιστάσεων χρήσης πριν δημιουργηθούν οι περιστάσεις αυτές / Είναι ιστορίες για ανθρώπους και δραστηριότητες Στο πρώτο μέρος της διάλεξης θα εστιαστούμε στη σχεδίαση βάσει σεναρίων.

Στο δεύτερο μέρος της διάλεξη θα αναζητήσουμε εργαλεία για να κατανοήσουμε σε μεγαλύτερο βάθος τις κύριες προοπτικές της αλληλεπίδρασης. Θα εστιαστούμε στη θεωρία της δραστηριότητας η εφαρμογή της οποίας θα είναι το επόμενο βήμα στη σχεδιαστική μας διαδικασία. Η ΘτΔ είναι μια προσέγγιση για την κατανόηση των σύνθετων φαινομένων της σκόπιμης χρήσης των ΤΠΕ από άτομα και ομάδες μέσα σε ένα κοινωνικό πλαίσιο. Βασικές αρχές της: ...
 * //Στοχοκεντρική προσέγγιση//: Τα εργαλεία χρησιμοποιούνται από ενεργητικά υποκείμενα που αλληλεπιδρούν με τον κόσμο για να επιτύχουν τους στόχους τους
 * //Ιεραρχική δομή//: Τα υποκείμενα έχουν ιεραρχίες στόχων που αντανακλούν από τη μια πλευρά υψηλού επιπέδου στόχους και από την άλλη διαθέσιμες πηγές
 * //Εξωτερίκευση / εσωτερίκευση//: Τα υποκείμενα μετασχηματίζονται από τις δραστηριότητές τους- με το να έχουν επίδραση στο κοινωνικό-πολιτισμικό περιβάλλον, επηρεάζουν και τους εαυτούς τους
 * //Διαμεσολάβηση//: Η ανθρώπινη εμπειρία αποκρυσταλλώνεται σε εργαλεία και μεταφέρεται σε άλλους ανθρώπους διαμεσολαβόντας τις δραστηριότητές τους
 * //Ανάπτυξη//: Οι ανθρώπινες δραστηριότητες υπόκεινται σε ποικίλες μορφές αναπτυξιακών μετασχηματισμών

=Παρουσίαση=

=Προς μελέτη= Cooper, A., Reiman, R. & Cronin, D. (2007). About Face: The essentials of Interaction Design. Wiley Publishing. //(κεφ. 6,7). Rosson. M.B. & Carroll J. (2008). Scenario-based design. The Human Computer Interaction handbook, Lawrence Erlbaum, pp. 1041-1060. // Carroll, J. M. 2000 Making Use: Scenario-Based Design of Human-Computer Interactions. MIT Press Nardi, B.A. (Ed.) (1995). Context and Consciousness: Activity theory and Human-Computer interaction, MIT Press.